text: 64-årig cyklist dræbt af traktor
  11 februar 2013 kl. 14.15
  En 64-årig cyklist blev ved 13-tiden dræbt, da han blev kørt over af en traktor med et arbejdsredskab efter sig på Vester Lindetvej ved Gram.
  Cyklisten kom kørende ad Vester Lindetvej - og traktoren kørte i samme retning. Traktoren ramte cyklisten, som dræbt på stedet, oplyser politiet.
  Traktoren var påmonteret et arbejdsredskab, som ragede lidt ud i forhold til traktorens normale bredde, oplyser vagtchef Ivan Gohr Jensen hos Syd- og Sønderjyllands Politi.
  - Det er muligvis dette redskab, der har ramt cyklisten, siger vagtchefen til Ritzau.
  Bilinspektøren har været tilkaldt for at undersøge de nærmere omstændigheder ved ulykken.
  Den 64-årige var fra lokalområdet.
  